ברנדט שיראק

ברנדט שיראק (בצרפתית: Bernadette Chirac; נולדה ב-18 במאי 1933) היא פוליטיקאית צרפתייה ואלמנתו של נשיא צרפת ז'אק שיראק.

ביוגרפיה
ברנדט נולדה בפריז למשפחה ממוצא אריסטוקרטי ולה אח ואחות, אביה נאסר בגרמניה עד סוף מלחמת העולם השנייה והיא ברחה עם אמה ללוט וגארון, לאחר חזרתו של אביה התיישבה המשפחה ברובע השישי של פריז.

ב-1950 החלה ללמוד במכון למדע המדינה פריז שם הכירה את בעלה ז'אק שיראק, לו הייתה נשואה מ-1956 ועד למותו ב-2019. לאחר נישואיה לא השלימה את התואר, לזוג נולדו שתי בנות.

ב-1971 החלה לשמש כחברת מועצה בעיירה סראן  שבאקיטן החדשה, ב-1977 התמנתה לעוזרת של ראש המועצה.

כאשר בעלה התמודד לנשיאות היא הייתה מעורבת רבות בקמפיין שלו, וב-1995 עם היבחרו לנשיאות החלה לשמש כגברת הראשונה של צרפת.

ב-2001 החלה לשמש כפטרונית של הארגון  העוסק בצדקה ואיסוף תרומות לילדים הנמצאים בבתי חולים ברחבי צרפת.

ב-2001 יצא הספר "ברנדט שיראק" שהתבסס על ראיונות מקיפים שנערכו עימה.

ב-2007 התמנתה לנשיאת קרן ז'ורז' פומפידו.

קישורים חיצוניים

הערות שוליים

בני זוג של נשיאי צרפת
פוליטיקאיות צרפתיות
בני זוג של ראשי עיריות
בוגרי המכון למדע המדינה פריז 
צרפתיות שנולדו ב-1933